
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  10 septembrie 2008               

Pl-x  394 /2008                     


A V I Z

asupra propunerii legislative pentru modificarea Legii nr.288/2004 privind organizarea studiilor universitare  
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.288/2004 privind organizarea studiilor universitare, trimisă cu adresa nr. Pl-x 394 din 17.06.2008  şi înregistrat cu nr.31/620 din 18.06.2008.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 19 mai 2008.
Potrivit prevederilor art.61 din Regulamentul Camerei Deputaţilor, republicat, Comisia a dezbătut această iniţiativă legislativă  în şedinţa din  10 septembrie 2008.
Propunerea legislativă are ca obiect de reglementare modificarea Legii nr.288/2004 privind organizarea studiilor universitare, urmărindu-se lărgirea autonomiei universitare în sensul de a lăsa la latitudinea senatelor instituţiilor de învăţământ superior stabilirea duratei normale a studiilor universitare de licenţă.  
Membrii comisiei au examinat propunerea legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ nr.17/07.01.2008 şi punctul de vedere al Guvernului trimis cu adresa nr.300/31.01.2008, prin care nu susţine adoptarea acestei iniţiative legislative, considerând că „a lăsa decizia privind durata studiilor universitare exclusiv la latitudinea senatului universitar poate conduce la situaţia absurdă în care aceeaşi specializare universitară să aibă durate diferite în universităţi diferite”.              
                 În urma dezbaterilor, Comisia juridică, de disciplină şi imunităţi a hotărât, cu majoritate de voturi (2 voturi împotrivă), avizarea negativă a acestei propuneri legislative .
În raport de obiectul şi conţinutul reglementării, propunerea legislativă  face parte din categoria legilor organice. 
                                       VICEPREŞEDINTE,                           SECRETAR,

                                        Florin IORDACHE                            George BĂEŞU
Consilier,  C. Păduroiu

